Cristina Fernández de Kirchner

Hi Cristina Elisabet Fernández de Kirchner (; natawo 19 Pebrero 1953), kilalado nga Cristina Kirchner o CFK, amo an ika-55 ngan yana nga Mangulo han Argentina ngan balo han kasanhi nga Mangulo Néstor Kirchner. Hiya an syahan nga napili nga babaye nga mangulo, an ikaduha nga babaye nga nagkapot han puwesto (sunod kan Isabel Martínez de Perón, 1974–1976) ngan syahan nga babaye nga utro nga napili. Usa nga Justicialista, nag-alagad hi Fernández hin usa nga panahon komo Nasodnon nga Diputado ngan tulo nga panahon komo Nasodnon nga Senador para han mga lalawigan han Santa Cruz ngan Buenos Aires.

Hi Fernández usa hiya nga tuminongnong han La Plata, Buenos Aires ngan naggradwar han Universidad Nacional de La Plata. Ginkakilala niya an iya bana dida han iya pag-aram, ngan binmalhin hira ngadto ha Santa Cruz basi magtrabaho komo mga abogado. Han Mayo 1991, napili hiya ngado han lehislatura han lalawigan. Han panahon tikang han 1995 kutub 2007, nabalik hiya hin kapili ha Kongreso Nasodnon han Argentina, komo Nasodnon nga Diputado ngan Nasodnon nga Senador. Han pagkamangulo han iya bana nga hi Nestor Kirchner (2003–2007) hiya an Primera Dama. Napili hi Fernández nga kandidato hin pagkamangulo han Frente para la Victoria han 2007.

Han Oktubre 2007 nga piniliay nga kasahiran nakakuha hiya hin 45.3% han botos ngan hin 22% nga biya han iya giharanii nga kabangga, nga diin nalikyan in runoff nga piniliay. Gin-inagurar hiya dida han 10 Disyembre 2007, ngan otro nga napili hin ikaduha nga panahon-hin-pag-alagad han syahan nga vuelta han Oktubre 2011 nga pinili-ay nga kasahiran, hin 54.1% ngan 37.3% nga labaw han sunod nga kandidato, hi Hermes Binner. An mga kritiko han pagdumara ni Kirchner nagtahap hini nga mayda pangurakot, crony nga kapitalismo, paghimo-himo-hin diri tuod nga mga estadistika publiko, pag-harass han naglulugaring nga media han Argentina ngan paggamit han ahensiya hin buwis komo pamaagi hin pag-censor.

Mga tigaman

Mga kasarigan

Politika
Argentina
Biyograpiya